Некрасов, Николай Алексеевич

Николай Алексеевич Некрасов, *28. новембер (10. децембер)В закрывках датум подля григорианского календаря, в Росии быв ещи поуживаный юлианскый 1821, Немиров, Подолия, Российска империя – †27. децембер 1877 (8. януар 1878), Санкт-Петербург — класик русской поезии, выдаватель, поет и публициста,Краснов Г. В. чиев главнов темов быв жаль над тяжкым животом  панщарьох и очарованя колоритностьов и заживотностьов валалчанох, што усиловав ся указати во своей поезии, писаной в духу людовых спѣванок и дѣточых верши.Encyclopedia Britannica

 Биография 
ПоходжѣняОтець поета, земан Алексей Сергеевич Некрасов (1788–1862) служив поручником ягерского полка; мати, Олена Андрѣйовна, родж. Закревска (†1841), дѣвка малороссийского урядника. Дѣтскы рокы поета минали в селѣ Грешнево Ярославской губернии, в родовом маетку отця, куды родина ся перенесла в року 1824 з одходом отця до выслужбы. Отець поета, котрый мав в маетку 50 панщарьох, быв крутым землепаном и бруталным неуком. Мати, подля родинных переказох, походила з польского роду, была образована и гуманна.Коровин В. Л.

ШтудииУчив ся в Ярославской гимназии (1832–1837), але му наука не ишла. Отець му мав дяку зробити з него офицера. В року 1838 «оциганивши отця кламливым согласом записати ся в Шляхтицкый полк», одышов до Санкт-Петербурга, двараз безуспѣшно ся пробовав достати на универзиту (1839, 1840), але, проваливши испыты, лишив ся той идеи. Быв збавленый отцьового финанчного утриманя и три рокы жив меджи жебраками, на случайны, в том числѣ литературны, заробкы.

В литературуДебютовав вершом Мысль (1838) в часописѣ Сын отечества. Его перва поетична зберька Мечты и звуки (1840) была  круто оцѣна критиков. Некрасов рѣшив перестати з лиричнов поезиов, писати прозу и драмы. О первых роках свого бѣдованя в столици написав роман Жизнь и похождения Тихона Тростникова. Его финанчна ситуация ся вылѣпшила, коли зачав писати водевилѣ, што з успѣхом ся грали на сценѣ. В року 1841 его малу прозу и литературну критику, котра достала сполоченскый резонанс, зачали публиковати Литературная газета и Отечественные записки.

Выдаватель и бизнисменАле найвекшы успѣхы и финанчны резултаты му принесла его практична шиковность бизнисмена, коли зачав выдавати и редиговати литературны зборникы: Физиология Петербурга (чч. 1, 2, 1845), Петербургский сборник (1846), алманах Первое апрѣля (1846) — в котрых мали участь найвекшы литературны имена, як , , , , ,  и др. Довкола того ся сформовав цѣлый новый пруд русской литературы, што достав назву Натурална школа.

СовременникВ року 1846 одкупив од выдавателя Петра Плетнева журнал Современник, который зачав упадати по смерти его закладателя Александра Пушкина. Некрасову ся подарило учинити з того знаменитый литературный журнал и зыскове выданя, наперек непрестанным преслѣдованям од цензорох. И Тургенев, и Толстой публиковали свои ранны творы в Современнику, але по року 1856 под вплывом его редактора Николая Чернышевского журнал ся перемѣнив на орган боевого радикализма, а наконець быв запертый в року 1866 по атентатѣ на императора Александра II. 

Конець животаПослѣдны 10 рокы живота Некрасова звязаны з выдаваньом часописа Отечественные записки (1868–1877). Пробуючи захранити Современник перед закрытьом, Некрасов допустив ся серьозной тактичной хыбы, выступивши (в року 1866) з одов генералу Муравйову,К. И. Чуковский. Критические рассказы. Часть I. Поэт и палач чим выволав на себе бурю критикы и погорду од сполоченства. Тото тяжко переживав и похворѣв ся. Его погреб мав великый сполоченскый резонанс и достав форму многотысячной политичной манифестации.

 Характер и вызнам творбы 
Од другой половкы 1840-х рокох у Некрасова ся склала своефайтова поетична манѣра, полемична сопротив традициям и смакам пушкинской добы, вызначили ся его основны темы и мотивы: траплѣня люду, живот селянства и варошскых сподных верстей, тяжка робота, худобство, хворота, гражданскый боль, унылость, гнѣв, ненависть, мерзня ку притѣснителям. Поэзия Некрасова зрѣлой добы выказуе идеи и умѣлецкы принципы натуралной школы, переважно демократичность и антипанщинскый патос.

Од конця  поезия Некрасова переставать быти чисто протестнов, приберать христианскы мотивы терпезливости, одпущѣня и любови. Русскый народ, перед тым у Некрасова бывшый объектом сочувства и просвѣтительскых надѣй, ставать ся объектом восторженого зачудованя, носительом высшых моралных идеалох, недосяжных про маетны и образованы версти. 

В  у Некрасова переважать настрой скептицизма, переходячый в знедуху односно «лѣпшой будучности» и учинности поетичного слова, скаргы на клеветы, терпѣня од хвороты; пуредчутя властной смерти, аж и загыбели России, котру торгають «кровожадны птицѣ» и «ядовиты гады».

Вызнам Некрасов принюс до русской поезии цѣлы пласты новой лексикы (новинарской, професионалной, жаргонной, диалектной и др.), росширив ей жанровый и розмѣровый репертоар (култивовав трискладовы розмѣры, спѣванковы ритмы), прискѣпив ей фолклорну образность в невиданых перед ним россягах, створив первы взорцѣ урбанистичной лирикы. Найблизшыма наслѣдовачами Некрасова были поеты «валалскы» (,  и др.), представникы народництва и револучно-пропагандной поезии ( и др.). Найглубшый и многосторонный вплыв учинив Некрасов на поезию Стрѣберной добы и совѣтского периода (, , , , , , ,  и др.).

 Паниско и народный поет 
Некрасова не любили многы его бывшы колегы и честователѣ, ещи до его оды генералу Муравйову. Некрасов поза литературов жив животом богатого паниска, не зрѣкаючи ся ничого того, што так выставляв под критику во своей поезии. И сам признавав ся: «В менѣ все были двѣ особы — една официална, котра жила тяжкым животом и била ся з темныма силами, а друга — така, реална, яку створила природа». , котрый в  роках зобрав вельо фактох з живота и творчости Некрасова, не поважовав го за гамѣшника в его литературной творбѣ. Подля него, Некрасов щиро ся трапив за простый люд и справдѣ мав револучно-демократичны погляды, але при тому, як морално слабый чоловѣк и афериста по своей натурѣ, не годен быв ся зречи дакотрых зысковых орудок и роскошного панского живота. Такый парадокс: паниско и плебей в едной особѣ.

 Интересны факты 
 На погребѣ Некрасова ся зобрало велике множество народа. В своей речи Достоевскый удостоив Некрасова на третье мѣсто в русской поезии по Пушкинови и Лермонтовѣ. Глота  перебила го криками «Высше, высше од Пушкина!»
 Едным з первых «литературных» заробкох Некрасова меджи жебраками Санкт-Петербурга были 15 копѣйок, котры достав од неграмотной жебрачкы за складеный про ню «атестат», циже высвѣдчѣня худобности, з котрым могла просити социалну помочь.
 Уже од своих первых верши Некрасов бѣдкав ся, же худобному чоловѣкови лем една дорога отворена — до корчмы, а сам став ся властником паленчарнѣ и заробляв на тому.Пьяница (Некрасов)

 Жерела и одказы 



 Укажкы з творбы

 Референции 

Катеґорія:Поеты
Катеґорія:Русскоязычны поеты
Катеґорія:Поеты России
Катеґорія:Писателе 19. стороча